stanford-oval/wikipedia huggingface dataset:
เฉลิมพล ศรีสวัสดิ์
การรับราชการทหาร

เมื่อครั้งดำรงตำแหน่งเจ้ากรมยุทธการทหารบก ท่านมีส่วนในการเขียนแผน “จักรพงษ์ภูวนาถ” ในการศึกเขาพระวิหาร เมื่อปี พ.ศ. 2554 เคยเข้ารับการฝึกหลักสูตรนายทหารสัญญาบัตรหน่วยทหารรักษาพระองค์เป็นระยะเวลา 3 เดือน และได้เข้าดำรงตำแหน่งสำคัญในหน่วยเฉพาะกิจทหารมหาดเล็กรักษาพระองค์ 904 ในตำแหน่ง รองผู้บัญชาการหน่วยเฉพาะกิจทหารมหาดเล็กรักษาพระองค์ 904
พล.อ. เฉลิมพล รับราชการช่วงแรก ๆ พล.อ. เฉลิมพล ได้ยศ "ร้อยตรี"ในปี พ.ศ. 2528 และได้รับตำแหน่ง ผู้บังคับหมวด กองร้อยลาดตระเวน กองพันทหารม้าที่ 22 และพล.อ. เฉลิมพล เคยได้รับตำแหน่ง
ผู้บังคับการทหารม้า
ผู้บังคับการกองร้อยลาดตระเวน
นายทหารยุทธการและการฝึก
ในขณะที่ได้ยศร้อยโท และร้อยเอก ตอนที่ พล.อ. เฉลิมพลได้ยศ"พันตรี"ในปี พ.ศ. 2541 พล.อ. เฉลิมพล ได้รับตำแหน่ง
ฝ่ายอำนวยการที่ 3 กองพันทหารม้าที่ 27
อาจารย์ประจำโรงเรียนเสนาธิการทหารบก
ผู้ช่วยหัวหน้าฝ่ายข่าวกรอง ฝ่ายอากาศ ฝ่ายยุทธการ กองพลทหารม้าที่ 2
รองผู้บังคับการ กองพันทหารม้าที่ 1 รักษาพระองค์
ตอนที่ พล.อ. เฉลิมพล ได้ยศ"พันโท"ในปี พ.ศ. 2547 พล.อ. เฉลิมพล ได้รับตำแหน่ง
หัวหน้าฝ่ายยุทธการ กองพลทหารม้าที่ 2
ผู้บังคับการกองพันทหารม้าที่ 25 รักษาพระองค์
หัวหน้ากองกรมยุทธการทหารบก (พล.อ. เฉลิมพล เริ่มดำรงตำแหน่งในกรมยุทธการทหารบกในปี พ.ศ. 2546 ซึ่งตำแหน่งนั้นก็คือหัวหน้ากอง)
และในปี พ.ศ. 2547 พล.อ. เฉลิมพล ได้ยศ"พันเอก"และได้รับตำแหน่ง
ฝ่ายเสนาธิการ ประจำกรมยุทธการทหารบก
นายทหารปฏิบัติการ ประจำกรมยุทธการทหารบก
ผู้อำนวยการกอง กรมยุทธการทหารบก
เสนาธิการกองพลทหารม้าที่ 2 รักษาพระองค์
รองผู้บัญชาการกองพลทหารม้าที่ 2 รักษาพระองค์
และในปี พ.ศ. 2558 พล.อ. เฉลิมพล ได้รับแต่งตั้งเป็นนายพลและได้ยศ"พลตรี"ดำรงตำแหน่งผู้บัญชาการกองพลทหารม้าที่ 2 รักษาพระองค์ และในปี พ.ศ. 2560 พล.อ. เฉลิมพล ได้ยศ"พลโท"และได้ดำรงตำแหน่งเป็นเจ้ากรมยุทธการทหารบกและในปี 2561 ก็ได้ย้ายไปเป็นรองเสนาธิการทหารบกและตอนกลางปี 2562 พล.อ. เฉลิมพล ได้จากรองเสนาธิการทหารบกไปเป็นผู้ทรงคุณวุฒิพิเศษกองทัพบกและได้รับยศเป็นพลเอก ที่ย้ายจากรองเสนาธิการทหารบกไปเป็นผู้ทรงคุณวุฒินั้นเพื่อที่จะได้รับแต่งตั้งเป็นเสนาธิการทหารใน ตุลาคม 2562 จนกระทั่งในปี 2563 มีพระบรมราชโอการโปรดเกล้า ฯ ให้ พล.อ. เฉลิมพล ได้รับตำแหน่งเป็นผู้บัญชาการทหารสูงสุดคนที่ 35 ของไทย อีกทั้งพลเอกเฉลิมพลยังได้รับราชการพิเศษด้วยเช่นราชองครักษ์เวร, ตุลาการศาลทหารกรุงเทพ, นายทหารพิเศษประจำหน่วย กองพันทหารม้าที่ 27 รักษาพระองค์
ในปี พ.ศ. 2563 พล.อ. เฉลิมพล ผู้บัญชาการทหารสูงสุด ได้รับแต่งตั้งให้เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง เนื่องจากสถานการณ์การแพร่ระบาดของโรคโควิด-19 และ ในวันที่ 5 พฤษภาคม​ พ.ศ. 2564​ ดำรงตำแหน่งกรรมการ ศูนย์บูรณาการแก้ไขสถานการณ์โควิด–19 ในพื้นที่กรุงเทพมหานครและปริมณฑล
ยศทางทหาร

พ.ศ. 2528 : ร้อยตรี | คำสั่ง กห ที่ 109/28 ลง 15 ก.พ. 28
พ.ศ. 2528 : ร้อยโท
พ.ศ. 2531 : ร้อยเอก
พ.ศ. 2534 : พันตรี
พ.ศ. 2541 : พันโท
พ.ศ. 2547 : พันเอก
พ.ศ. 2550 : พันเอก (พิเศษ) | คำสั่ง ทบ. (ฉ) ที่ 349/50 ลง 30 มี.ค. 50
พ.ศ. 2558 : พลตรี
พ.ศ. 2560 : พลโท
พ.ศ. 2562 : พลเอก
พ.ศ. 2564 : พลเรือเอก, พลอากาศเอก
เครื่องราชอิสริยาภรณ์

พลเอก เฉลิมพล ศรีสวัสดิ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2542 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

มาเลเซีย :
พ.ศ. 2565 –  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
สิงคโปร์ :
พ.ศ. 2566 –   เครื่องอิสริยาภรณ์อุตมะ บักติ เจเมอร์ลัง (เท็นเทรา)
บรูไน :
พ.ศ. 2566 –  เครื่องราชอิสริยาภรณ์เคอเบอเรเนียน ไลลา เทอร์บิลัง ชั้นที่ 1
สหรัฐ :
พ.ศ. 2567 –  ลีเจียนออฟเมอริต ชั้นผู้บังคับบัญชา
แหล่งข้อมูลอื่น

รู้จัก! 'บิ๊กแก้ว'  ทหารม้า ครบเครื่อง ‘บู๊-บุ๋น’  เก็บถาวร 2020-10-03 ที่ เวย์แบ็กแมชชีน
ผบ.ทสส. รับ-ส่งหน้าที่ “บิ๊กแก้ว” ให้คำมั่น จะทำให้ทัพไทยเป็นหลักประกันให้ปท.ชาติ เก็บถาวร 2021-05-13 ที่ เวย์แบ็กแมชชีน
| ก่อนหน้า |  | เฉลิมพล ศรีสวัสดิ์ |  | ถัดไป |
| --- | --- | --- | --- | --- |
| พลเอก พรพิพัฒน์  เบญญศรี |  |   ผู้บัญชาการทหารสูงสุด  (1 ตุลาคม พ.ศ. 2563 – 30 กันยายน พ.ศ. 2566) |  | พลเอก ทรงวิทย์ หนุนภักดี |
| ด ค ก ผู้บัญชาการทหารสูงสุดของไทย  |
| --- | --- | --- |
|   แปลก พิบูลสงคราม • สฤษดิ์ ธนะรัชต์ • ถนอม กิตติขจร • ทวี จุลละทรัพย์ • กฤษณ์ สีวะรา • สงัด ชลออยู่ • กมล เดชะตุงคะ • เกรียงศักดิ์ ชมะนันทน์ • เสริม ณ นคร • สายหยุด เกิดผล • อาทิตย์ กำลังเอก • สุภา คชเสนี • ชวลิต ยงใจยุทธ • สุนทร คงสมพงษ์ • สุจินดา คราประยูร • เกษตร โรจนนิล • วรนาถ อภิจารี • วัฒนชัย วุฒิศิริ • วิโรจน์ แสงสนิท • มงคล อัมพรพิสิฏฐ์ • สำเภา ชูศรี • ณรงค์ ยุทธวงศ์ • สุรยุทธ์ จุลานนท์ • สมทัต อัตตะนันทน์ • ชัยสิทธิ์ ชินวัตร • เรืองโรจน์ มหาศรานนท์ • บุญสร้าง เนียมประดิษฐ์ • ทรงกิตติ จักกาบาตร์ • ธนะศักดิ์ ปฏิมาประกร • วรพงษ์ สง่าเนตร • สมหมาย เกาฏีระ • สุรพงษ์ สุวรรณอัตถ์ • ธารไชยยันต์ ศรีสุวรรณ • พรพิพัฒน์ เบญญศรี • เฉลิมพล ศรีสวัสดิ์ • ทรงวิทย์ หนุนภักดี  |   แปลก พิบูลสงคราม • สฤษดิ์ ธนะรัชต์ • ถนอม กิตติขจร • ทวี จุลละทรัพย์ • กฤษณ์ สีวะรา • สงัด ชลออยู่ • กมล เดชะตุงคะ • เกรียงศักดิ์ ชมะนันทน์ • เสริม ณ นคร • สายหยุด เกิดผล • อาทิตย์ กำลังเอก • สุภา คชเสนี • ชวลิต ยงใจยุทธ • สุนทร คงสมพงษ์ • สุจินดา คราประยูร • เกษตร โรจนนิล • วรนาถ อภิจารี • วัฒนชัย วุฒิศิริ • วิโรจน์ แสงสนิท • มงคล อัมพรพิสิฏฐ์ • สำเภา ชูศรี • ณรงค์ ยุทธวงศ์ • สุรยุทธ์ จุลานนท์ • สมทัต อัตตะนันทน์ • ชัยสิทธิ์ ชินวัตร • เรืองโรจน์ มหาศรานนท์ • บุญสร้าง เนียมประดิษฐ์ • ทรงกิตติ จักกาบาตร์ • ธนะศักดิ์ ปฏิมาประกร • วรพงษ์ สง่าเนตร • สมหมาย เกาฏีระ • สุรพงษ์ สุวรรณอัตถ์ • ธารไชยยันต์ ศรีสุวรรณ • พรพิพัฒน์ เบญญศรี • เฉลิมพล ศรีสวัสดิ์ • ทรงวิทย์ หนุนภักดี  |  |
พล.ร.อ. จอห์น ซี. อาควิลิโน ผู้บัญชาการทหารสหรัฐภาคอินโดแปซิฟิก ประดับลีเจียนออฟเมอริต ชั้นผู้บังคับบัญชา แก่พล.อ. เฉลิมพล ในปีพ.ศ. 2567
วงจันทร์ ไพโรจน์

| วงจันทร์ ไพโรจน์ |
| --- | --- |
วงจันทร์ ไพโรจน์ ใน พ.ศ. 2568
ข้อมูลพื้นฐาน
ชื่อเกิด: วงจันทร์ ไพโรจน์
ฉายา: นักร้องเสียงระทม
เกิด: 18 กรกฎาคม พ.ศ. 2479 (88 ปี)
ที่เกิด: กรุงเทพมหานคร
แนวเพลง: ลูกทุ่ง เพลงไทยสากล
อาชีพ: นักร้อง นักพากย์
ช่วงปี: พ.ศ. 2493 - ปัจจุบัน (74 ปี)
ศิลปินแห่งชาติ: สาขาศิลปะการแสดง (นักร้องเพลงไทยสากล - ลูกทุ่ง) พ.ศ. 2566
วงจันทร์ ไพโรจน์ หรือ จ่าโทหญิง ปรียนันท์ สุนทรจามร มีชื่อเดิมว่า ดวงจันทร์ ไพโรจน์ เป็นนักร้องเพลงไทยลูกทุ่ง เริ่มบันทึกแผ่นเสียงครั้งแรกในปี พ.ศ.2493 ในเพลงราตรีเจ้าเอ๋ย ผลงานของ ฮอน หาญบุญตรง วงจันทร์ ไพโรจน์ มีผลงานบันทึกเสียงเอาไว้ทั้งสิ้นไม่ต่ำกว่า 1,200 เพลง ผลงานเพลงต้นฉบับที่บันทึกเสียงได้รับความนิยมสูงสุด เช่น กุหลาบเวียงพิงค์, สาวสะอื้น, อุทยานดอกไม้, แม่พิมพ์ของชาติ, ช่างร้ายเหลือ, ถึงร้ายก็รัก, ฝนมาน้ำตาตก, แน่แล้วหรือ, โลกนี้ยังมีผู้ชาย, ไทรโยคแห่งความหลัง, อย่าหลอกฉันเลย, กัณฑิมาอาภัพ, นันทวดีพลาดรัก, ปอละเตียงครวญ, มารสังคม,แว่วเสียงซึง  ฯลฯ
วงจันทร์ ไพโรจน์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (นักร้องเพลงไทยสากล - ลูกทุ่ง) ประจำปี พ.ศ. 2566 ซึ่งเป็นศิลปินแห่งชาติคนแรกที่เป็นนักร้องไทยสากลลูกกรุง และ ลูกทุ่ง
ประวัติ

วงจันทร์ ไพโรจน์ มีชื่อเล่นว่า จิ๋ม เป็นชาวกรุงเทพมหานคร เกิดเมื่อ 18 กรกฎาคม พ.ศ. 2479 เป็นบุตรคนที่ 3 ของนายทวี และนางสงิม ไพโรจน์ จบการศึกษาชั้น ประถมศึกษาปีที่ 4 จากโรงเรียนวันรับศีลวิทยา ก่อนที่จะมาศึกษาต่อที่โรงเรียนสตรีเพชรบุรีวิทยาลงกรณ์จนจบชั้นมัธยมศึกษาปีที่ 6
พ่อแม่เสียชีวิตตั้งแต่เธอยังเล็ก ทำให้ต้องมาอยู่ในความดูแลของยายทองศรี พิกุลหอม ที่มีบ้านในซอยกิ่งเพชร ใกล้กับวังอัศวินของพระเจ้าวรวงศ์เธอ พระองค์เจ้าภาณุพันธุ์ยุคล หรือเสด็จพระองค์ชายใหญ่ และเรื่องนี้ก็เป็นเหตุให้เธอมีโอกาสได้คลุกคลี ร่ำเรียนวิชานาฏศิลป์และร่วมแสดงละครหรือภาพยนตร์ของคณะอัศวินการละครในเวลาต่อมา
เข้าสู่วงการ

ด้วยใจรักการร้องเพลง ในวัยเพียง 9 ขวบ ภายใต้การสนับสนุนจากครูมงคล อมาตยกุล เธอก็ได้ขึ้นแสดงความสามารถในด้านนี้โดยการประกวดร้องเพลงรำวงในงานวัดภูเขาทอง โดยใช้เพลงที่ชื่อว่า “8 นาฬิกา” ในการประกวด และได้รางวัลชนะเลิศ จนบริษัท ต.เง็กชวน เห็นแววจึงนำไปอัดแผ่นร้องเพลงเด็ก ร่วมกับนักร้องรุ่นราวคราวเดียวกันอย่าง นริศ อารีย์ และณรงค์ ธนะวังน้อย
ตอนอายุได้ 14 ปี การที่เธอได้ตำแหน่งรองชนะเลิศในการประกวดร้องเพลงชิงชนะเลิศแห่งประเทศไทยที่โรงภาพยนตร์พัฒนากร (รางวัลที่ 1 เป็นของลัดดา ศรีวรนันท์) ทำให้พระเจ้าวรวงศ์เธอ พระองค์เจ้าภาณุพันธุ์ยุคล ทรงนำเธอมาร้องเพลงสลับหน้าม่านละครและภาพยนตร์ รวมทั้งให้ร้องเสียงลิปซิงค์ สมจิตร ทรัพย์สำรวย นางเอกละครแสดงหน้าเวที ซึ่งสามีของนางเอกคนดัง นายสวง ทรัพย์สำรวย หรือล้อต็อก ยอดศิลปินจำอวดก็ยังเคยทำนายไว้ว่า เธอจะเป็นหนึ่งในนักร้องชั้นนำของแผ่นดินสยามในภายภาคหน้า โดยภาพยนตร์ที่เธอร่วมแสดงในช่วงนี้ก็อย่างเช่น นเรศวรมหาราช, ลูกโจร และนางกลางเมือง
การค้นพบความสามารถของตัวเองทางด้านการร้องเพลงที่ไพเราะจับใจ น้ำเสียงใสเย็นถึงขั้นเย็นยะเยือก แถมมีเอกลักษณ์ตรง "ลูกคอชั้นเดียว" ทำให้เธอได้มาร่วมเป็นสมาชิกของวงดนตรีมงคล อมาตยกุล หรือวงดนตรี ป.ชื่นประโยชน์ โดยวงนี้จะใช้ชื่อใดในสองชื่อนี้ ก็แล้วแต่จังหวะและโอกาส แต่นักดนตรีและนักร้องล้วนแล้วแต่เป็นชุดเดียวกันทั้งสิ้น โดยวงนี้เป็นการรวมตัวกันของครูมงคล กับเพื่อน ๆ คือ ครู ป., ครูเนียน วิชิตนันท์, ครูไพบูลย์ บุตรขัน และครูแก้ว รักไทย งานแสดงของวงดนตรีนี้ มักจะแสดงในงานลีลาศหรือตามโรงภาพยนตร์ โดยมีนักร้องที่มีชื่อเสียงและได้รับความนิยมมากมายหลายคนเช่น ลัดดา ศรีวรนันท์, นริศ อารีย์, ปรีชา บุณยเกียรติ เป็นต้น และที่นี่เอง ที่เธอได้เปลี่ยนชื่อจากดวงจันทร์ มาเป็นวงจันทร์
ในปี 2496 ขณะมีอายุได้ 20 ปี ช่วงนั้นวงของครูมงคลเริ่มมีนักร้องหญิงหน้าใหม่เข้ามามากขึ้น วงจันทร์จึงผันตัวออกจากมาเป็นนักร้องประจำวงดุริยางค์กองทัพเรือ ที่คับคั่งไปด้วยนักร้องประจำวงคนดัง เช่น สมยศ ทัศนพันธ์, พยงค์ มุกดา และเอมอร วิเศษสุทธิ์ โดยไม่มีเงินเดือนประจำ แต่ได้เป็นเบี้ยเลี้ยงวันละ 17 บาท ขณะที่รายได้เสริมในช่วงนั้นยังมีไม่มาก
ต่อมาครูฮอน หาญบุญตรง ได้ชักชวนมาร้องเพลงที่ไนต์คลับ “ห้อยเทียนเหลา” และให้บันทึกแผ่นเสียงเพลงแรกชื่อ "ราตรีเจ้าเอ๋ย" กับ “วิมานรัก” ที่แต่งโดยครูฮอน หาญบุญตรง กับบริษัท ต.เง็กชวน โดยเธอได้ค่าเหนื่อย 50 บาท แต่ก็ยังไม่มีชื่อเสียงมากนัก ซึ่งในระหว่างนี้ แม้จะยังไม่ดังมากนัก แต่เธอก็โชคดี ที่มีครูเพลงหลายคนป้อนเพลงให้เธอบันทึกแผ่นเสียงอยู่ไม่น้อย
ในสมัยนั้น ประเทศไทยยังทำแผ่นเสียงเองไม่ได้ จะต้องส่งไปที่อินเดีย ทำให้กระบวน การทำแผ่นเสียงแต่ละครั้งต้องใช้เวลาถึง 3 ปี ประกอบกับทางผู้ผลิตเพลงมักจะไม่รีบปล่อยเพลงออกมา แต่ชอบที่จะรอให้เพลงที่ดังมาก ๆ เริ่มซาความนิยมไปแล้ว จึงจะปล่อยเพลงใหม่ออกมา
การมีชื่อเสียง

วงจันทร์ ไพโรจน์ เริ่มมีชื่อเสียงโด่งดังเป็นที่รู้จักในปี 2498 จากผลงานเพลงที่บันทึกเสียงเป็นเพลงที่ 4  คือเพลง "ช่างร้ายเหลือ" ผลงานการประพันธ์ของครูมงคลที่บันทึกเสียงไว้ตั้งแต่เมื่อปี 2498 ขณะที่เธอมีอายุได้ 15 ปี งานชุดนี้เธอได้ค่าเหนื่อยมา 100 บาท
และในปี พ.ศ. 2498 เมื่อเพลงช่างร้ายเหลือโด่งดังเป็นที่รู้จักไปทั่วจนทำให้ผู้ขับร้องได้รับฉายาจากแฟนเพลงว่านักร้องเสียงระทม ครูมงคลจึงได้ตัดสินใจตั้ง "วงดนตรีจุฬารัตน์" ขึ้นมา
ความดังของเพลงช่างร้ายเหลือ ทำให้เพลงต่อมาที่เธอบันทึกเสียงในช่วงเวลาใกล้เคียงกัน มีการปล่อยออกมาในภายหลังตามแนวการทยอยปล่อยเพลงของยุคนั้น ก็โด่งดังตามมาอีกหลายเพลง อย่างเช่น ชาตินี้ชาติเดียว แต่งโดย เปรื่อง ชื่นประโยชน์, ถึงร้ายก็รัก ซึ่งเพลงหลังนี้ก็ดังไม่แพ้เพลงช่างร้ายเหลือเลยทีเดียวเพลงนี้ประพันธ์คำร้อง จำลอง เบญจานุวัตร ทำนอง มงคล อมาตยกุล เพลงนี้เป็นการขับร้องร่วมกัน 3 คนของ วงจันทร์ ไพโรจน์, ลัดดา ศรีวรนันท์ และ ดวงตา ชื่นประโยชน์ เมื่อปี 2499
วงจันทร์ ไพโรจน์ ยังได้ขับร้องเพลงดังอีกหลายเพลงจากฝีมือการประพันธ์ของครูเพลงชื่อดังแห่งยุคมากมาย เช่น "สาวสะอื้น" สมาน กาญจนะผลิน, "ไทรโยคแห่งความหลัง" นคร มงคลายน, "เสียงสะอื้นจากสาวเหนือ" สุรพล สมบัติเจริญ, แม่พิมพ์ของชาติ เพลงอิทธิพลที่ส่งผลทำให้ผู้ฟังในยุคนั้นอยากเป็นครูมากที่สุด ซึ่งประพันธ์โดย สุเทพ โชคสกุล, อุทยานดอกไม้ คำร้อง สกนธ์ มิตรานนท์ และทำนอง ชูศักดิ์ รัศมีโชติ ที่ได้ชื่อว่าเป็นเพลงที่รวบรวมรายชื่อดอกไม้ไว้มากที่สุดคือ 49 ชนิด นอกจากนั้นก็ยังมีเพลง แน่แล้วหรือ, ปรารถนาแห่งหัวใจ, เมินเสียเถิด, พิศวาสวาย, ช่างร้ายเหลือ, สันป่าตอง, สาวบ้านแพน, มนต์รักอารีดัง, สาวสะอื้น, น้ำตาสาวเหนือ, บุษบาเสี่ยงเทียน, หญิงคนชั่ว โดยเพลงส่วนใหญ่ของเธอมักเป็นเพลงเศร้า เข้ากับฉายานักร้องเสียงระทมของเธอ
และจากดอกกุหลาบมอญ ที่แฟนเพลงมอบให้ที่ชานชาลาสถานีรถไฟ ก็เป็นการจุดประกายแง่มุมชีวิตนักแต่งเพลงให้กับเธอด้วยงานเพลงชิ้นแรก “กุหลาบเวียงพิงค์“ และเมื่อนับต่อเนื่องมากว่า 50 ปี จนถึงปัจจุบัน วงจันทร์ ไพโรจน์ ได้แต่งเพลงไว้กว่า 100 เพลง
เธอเริ่มหัดเขียนเพลงจากความอยากลองว่าจะเขียนเพลงเองได้ไหม โดยเมื่อเขียนแล้วก็ขอให้ครูเพลงช่วยเกลา โดยบอกกับครูเพลงเพียงว่าอยากแต่งให้ใครร้อง เหมือนกับที่ครูเพลงเคยเอาเพลงมาให้เธอร้อง และต่อมาเมื่อเธอเห็นว่าเด็กคนไหนมีแวว อยากเป็นนักร้อง เธอก็เอามาฝึก โดยคิดเสมอว่าตอนเธอเป็นเด็ก ๆ หากมีใครยื่นมือเข้ามาช่วยเหลือก็คงจะดีไม่น้อย
เดินสายร้องเพลง

เธออยู่กับวงดุริยางค์ทหารเรือจนอายุ 28 ปี และการที่เป็นคนที่มีชื่อเสียง งานนอกจึงเริ่มเข้ามามากขึ้น จนต้องลาออกจากวงมาเดินสายร้องเพลงตามต่างจังหวัดอย่างจริงจังกับวงบางกอกชะชะช่า โดยได้ค่าตัววันละ 500 บาท ต่างจากสมัยที่ยังอยู่กับวงดุริยางค์กองทัพเรืออย่างมาก
นอกจากนั้นเธอก็ยังมีรายได้เสริมจากการเป็นพรีเซ็นเตอร์โฆษณายาแก้ไอเพอลี่วิทเที่ยวละ 500 บาท โดยสมัยนั้นยังไม่มีทีวี ก่อนร้องเพลงเธอก็จะเดินออกไปที่หน้าเวที โดยถือขวดยาออกไปด้วยแล้วพูดว่า “ดิฉันเสียงดีเพราะทานยาเพอลี่วิท“
สมัยนั้นนักร้องดัง ๆ ไม่ค่อยมีมากสักเท่าไหร่ การที่วงจันทร์ ไพโรจน์ ไปร้องที่ไหนก็ได้รับความสนใจจากแฟนเพลงทุกที่ จนกลายเป็นธรรมเนียมที่ทางเจ้าของงานที่จ้างวงไปแสดง จะต้องให้ค่าเหนื่อยกับเธอต่างหากอีก 500 บาท ทำให้ในการเดินสายแต่ละครั้ง วงจันทร์ ไพโรจน์ จะได้ค่าตัวรวมแล้วถึง 1,500 บาท
เธอเดินสายอยู่ 2 ปี ก็หันมาร้องเพลงประจำไนต์คลับอเล็กซานดรา แถวอนุสาวรีย์ประชาธิปไตย โดยร้องประจำอยู่ที่เดียว แต่ก็ได้ค่าตัวมากกว่าอยู่กับวง และช่วงนี้ถือว่าเป็นช่วงชีวิตที่รุ่งโรจน์ที่สุด นอกจากนั้น ก็ยังมีโอกาสร่วมแสดงภาพยนตร์ เรื่อง "เพื่อนแพง" ของเชิด ทรงศรี และมีดีกรีเป็นถึงนางเอกในเรื่องผู้ชนะสิบทิศ, กากีกับดอกไม้, เดือนเสี้ยว และนางบังเงา
ยุคร่วงโรย

ส่วนทรัพย์สินที่มีอยู่ในปัจจุบัน ก็เป็นผลมาจากการที่เธอร้องเพลงที่ไนต์คลับ 11 ปี ก็เข้าสู่ยุคร่วงโรย ในปี 2513 เธอจึงลงทุนเปิดภัตตาคารตาลเดี่ยว ที่ถนนพหลโยธิน ตรงข้ามกับแดนเนรมิต ที่นี่มีนักร้องเสียงระทมชื่อวงจันทร์ ไพโรจน์ ขับกล่อมทุกคืน กอปรกับการที่ได้เพื่อนนักร้อง เช่น สมยศ ทัศนพันธ์, วิเชียร ภู่โชติ, นริส อารีย์, ลัดดา ศรีวรนันท์, ศิริจันทร์ อิศรางกูร ณ อยุธยา และพูลศรี กำเนิดเหมาะ แวะมาเยี่ยมเยือนและขึ้นร้องเพลง ทำให้ร้านประสบความสำเร็จอย่างมาก ภัตตาคารของเธอดังมาก มีกว่า 100 โต๊ะ และคนแน่นทุกวัน เธอทำร้านอยู่ 16 ปี ก็หมดสัญญาเช่า ซึ่งในปัจจุบันที่ดินผืนนั้นก็คือห้างเซ็นทรัล ลาดพร้าว
วงจันทร์ ไพโรจน์ ย้ายไปทำร้านใหม่อยู่ที่หมู่บ้านอมรินทร์นิเวศน์ ขนาดเล็กกว่าเดิม ชื่อว่าร้านวงจันทร์แต่ไม่ประสบความสำเร็จเท่าเก่า กระนั้นก็ยังมีการเปิดสาขาทั้งที่พัทยาและเชียงใหม่ และในยุคที่วงการโทรทัศน์ได้รับความนิยม วงจันทร์ ไพโรจน์ ก็ได้ผลิตรายการเพลงรักสามสมัย และรายการอาศรมนักเพลงด้วย นอกจากนั้นเธอก็หันไปจับธุรกิจโรงแรมที่พัทยา ซึ่งก็ถือว่าประสบความสำเร็จ แต่พออายุมากขึ้นทำไม่ไหว แล้วก็เลิกไปทีละอย่าง
ปัจจุบัน

วงจันทร์ ไพโรจน์ ได้ปิดฉากอาชีพนักร้องไปแล้วอย่างเป็นทางการ หลังจัดงานคอนเสิร์ตอำลาชีวิตการเป็นนักร้องไปเมื่อปี 2549 ขณะมีอายุ 73 ปี
ปัจจุบัน เธอหันมาทำงานฝีมือประเภทศิลปะการร้อยสร้อยประดับลวดลายไทยจากดินญี่ปุ่น ส่งออกตามออเดอร์ลูกค้าที่มีจำนวนมาก และเขียนเพลงอยู่กับบ้านที่ อำเภอหางดง จังหวัดเชียงใหม่ กับสามี วิภาค สุนทรจามร ทายาทเจ้าของมรดกบทเพลงดังของครูเวส สุนทรจามร
ผลงานการแสดง

เพื่อน-แพง (2526) – คุณนายทองดี
ภาพยนตร์เรื่อง มนต์เพลงลูกทุ่ง เอฟ.เอ็ม. (2545)
พระราชาคณะชั้นธรรม

| พระราชาคณะชั้นธรรม |
| --- | --- |

การเรียกขาน: ท่านเจ้าคุณ
จวน: วัด
ผู้แต่งตั้ง: พระมหากษัตริย์ไทย
เงินตอบแทน: 13,700 บาท
พระราชาคณะชั้นธรรม เป็นสมณศักดิ์ของพระภิกษุในคณะสงฆ์ไทย มีศักดิ์รองลงมาจากพระราชาคณะเจ้าคณะรอง และสูงกว่าพระราชาคณะชั้นเทพ โดยมีจำนวนทั้งหมด 41 รูป โดยแบ่งเป็น 3 กลุ่มคือ
พระราชาคณะชั้นธรรมฝ่ายวิปัสสนาธุระ
พระราชาคณะชั้นธรรมที่มีราชทินนามและพัดยศเฉพาะ จำนวน 7 รูปได้แก่ พระธรรมราชานุวัตร, พระธรรมปิฎก, พระธรรมไตรโลกาจารย์, พระธรรมดิลก, พระธรรมธีรราชมหามุนี, พระธรรมโกศาจารย์, พระธรรมเจดีย์
พระราชาคณะชั้นธรรม
ธรรมยุติกนิกาย

| 0 | 1 | 2 | 3 | 4 |
| --- | --- | --- | --- | --- |
พระราชาคณะชั้นธรรม ฝ่ายธรรมยุต
| ราชทินนาม | นาม | วัด | โปรดพระราชทาน (พ.ศ.) | หมายเหตุ |
| พระธรรมกิตติเมธี | พระธรรมกิตติเมธี (เกษม สญฺญโต) | วัดราชาธิวาสวิหาร/กรุงเทพมหานคร | 2559 | อายุ 70 ปี, พรรษา 52 |
| พระธรรมโสภณ | พระธรรมโสภณ (ประสิทธิ์ ธมฺมปฺปสิทฺธิ) | วัดเทพศิรินทราวาส/กรุงเทพมหานคร | 2562 | อายุ 89 ปี, พรรษา 70 |
| พระธรรมวชิรากร | พระธรรมวชิรากร (สมปอง ปญฺญาทีโป) | วัดพระมหาธาตุ/จังหวัดนครศรีธรรมราช | 2565 | อายุ 75 ปี, พรรษา 54 |
| พระธรรมวชิรเมธาจารย์ | พระธรรมวชิรเมธาจารย์ (ยุทธศักดิ์ กิตฺติยุตฺโต) | วัดโสมนัสวิหาร/กรุงเทพมหานคร | 2566 | อายุ 81 ปี, พรรษา 59 |
| พระธรรมวชิรปาโมกข์ | พระธรรมวชิรปาโมกข์ (ธนู วรธนุ) | วัดเทพศิรินทราวาส/กรุงเทพมหานคร | 2566 | อายุ 63 ปี, พรรษา 44 |
| พระธรรมวชิรคุณ | พระธรรมวชิรคุณ (ประศาสน์ ปญฺญาธโร) | วัดบรมนิวาส/กรุงเทพมหานคร | 2567 | อายุ 77 ปี พรรษา 57 |
| พระธรรมวชิรรังษี | พระธรรมวชิรรังษี (สมัย สุขสมิทฺโธ) | วัดป่าพุทธรังษี/รัฐนิวเซาท์เวลส์ ประเทศออสเตรเลีย | 2567 | อายุ 82 ปี, พรรษา 61 |
| พระธรรมวชิราธิการ | พระธรรมวชิราธิการ (นิพนธ์ ฐิตสิริ) | วัดบวรนิเวศวิหาร/กรุงเทพมหานคร | 2567 | อายุ 77 ปี, พรรษา 56 |
| พระธรรมวชิราภิรัต | พระธรรมวชิราภิรัต (ถาวร อธิวโร) | วัดบวรนิเวศวิหาร/กรุงเทพมหานคร | 2567 | อายุ 75 ปี, พรรษา 54 |
| พระธรรมวชิรญาณโสภณ | พระธรรมวชิรญาณโสภณ (หม่อมหลวงคิวปิด ปิยโรจโน) | วัดบวรนิเวศวิหาร/กรุงเทพมหานคร | 2567 | อายุ 67 ปี, พรรษา |
| พระธรรมวชิรนิวิฐ | พระธรรมวชิรนิวิฐ (บัวศรี ชุตินฺธโร) | วัดประชานิยม/จังหวัดกาฬสินธุ์ | 2567 | อายุ 74 ปี, พรรษา 54 |
| พระธรรมวชิรจินดาภรณ์ | พระธรรมวชิรจินดาภรณ์ (สมคิด จินฺตามโย) | วัดราชบพิธสถิตมหาสีมาราม/กรุงเทพมหานคร | 2567 | อายุ 55 ปี, พรรษา 34 |
| พระธรรมวชิรญาณโกศล | พระธรรมวชิรญาณโกศล (เยื้อน ขนฺติพโล) | วัดเขาศาลาอตุลฐานะจาโร/จังหวัดสุรินทร์ | 2567 | อายุ 72 ปี, พรรษา 52 |
| พระธรรมวัชรญาณวิศิษฏ์ | พระธรรมวัชรญาณวิศิษฏ์ (ชัยทวี คุตฺตจิตฺโต) | วัดปทุมวนาราม/กรุงเทพมหานคร | 2567 | อายุ 78 ปี, พรรษา 56 |
| พระธรรมวชิรสารสุธี | พระธรรมวชิรสารสุธี (สันติ์ ชุตินฺธโร) | วัดศรีจันทร์/จังหวัดขอนแก่น | 2568 | อายุ 81 ปี, พรรษา 60 |
| พระธรรมวชิรวิจิตร | พระธรรมวชิรวิจิตร (โสภณ ปญฺญาโสภโณ) | วัดเสนาสนาราม/จังหวัดพระนครศรีอยุธยา | 2568 | อายุ 80 ปี, พรรษา 58 |
| พระธรรมวชิรเมธาภรณ์ | พระธรรมวชิรเมธาภรณ์ (เฉลิม วีรธมฺโม) | วัดประชาบำรุง/จังหวัดมหาสารคาม | 2568 | อายุ 80 ปี, พรรษา 61 |
บทความที่เกี่ยวข้อง

พระสังฆาธิการ
เถิง ลี่หมิง

| เถิง ลี่หมิง |
| --- | --- |

สารนิเทศภูมิหลัง
เกิด: 20 มกราคม พ.ศ. 2519 (49 ปี)
คู่สมรส: Matthew Chu จู เจี้ยนคุน
อาชีพ: นักแสดง
ปีที่แสดง: 1995 – present
จอยซ์ แทง หรือ เถิง ลี่หมิง/ ถัง หล่าย เหม่ง ภาษากวางตุ้ง (จีนตัวย่อ: 滕丽名; จีนตัวเต็ม: 滕麗名; พินอิน: TéngLìmíng; ชื่อภาษาอังกฤษ: Joyce Tang Lai-ming)
ประวัติ

เถิง ลี่หมิง เกิดเมื่อวันที่ 20 มกราคม พ.ศ. 2519 ที่ฮ่องกง เป็น นักแสดงหญิงชาวฮ่องกง ภายใต้สังกัดของทีวีบี Television Broadcasts Limited (TVB) เธอได้เข้าสู่วงการบันเทิงโดยการเข้าประกวด New Talent Singing Awards ในปี 1995  เธอเป็นที่รู้จักดีของผู้ชมจากบทบาท Chan Sam Yun จากละครเรื่อง Armed Reaction  และบทบาท เกาเจียเป่า (Coco) จากละคร แม่ผัวจอมเฮี้ยบกับสะใภ้ซุ่มซ่าม Wars of In-Laws II ในปี 2008
ชีวิตส่วนตัว

จอยซ์เริ่มคบหากับ Marco Ngai (เว่ย จุ้นเจี๋ย) ตั้งแต่ปี 1998 และทั้งคู่ได้เลิกราความสัมพันธ์ 9 ปี ในปี 2008
เมื่อวันที่ 7 ธันวาคม 2013 จอยซ์ได้เข้าพิธีแต่งงานกับ Matthew Chu (จู เจี้ยนคุน) ผู้บริหารแคนนอน โดยงานแต่งงานจัดขึ้นที่ อ.เกาะสมุย ประเทศไทย
ชีวิตส่วนตัว > รางวัลที่ได้รับ

เถิง ลี่หมิง ได้รับรางวัล My Top 10 Favourite Characters จากละครเรื่อง Armed Reaction IV  
และ รางวัล นักแสดงสมทบหญิงยอดเยี่ยม  TVB Malaysia Starlight Gala Awards 2016  ในบทบาท "เป่าซิน"  จากละครเรื่อง House Of Spirits 2016
ชีวิตส่วนตัว > ผลงานละคร

| ปี | ละคร | บทบาท | บันทึก |
| --- | --- | --- | --- |
| 1995 | A Kindred Spirit | Leung Bing Suet |  |
| 1996 | Mutual Affection | A Hung | Guest star |
| 1996 | Money Just Can't Buy | Sam Ga Man (Carman) |  |
| 1997 | Old Time Buddy | A Jan |  |
| 1997 | Triumph Over Evil | Long Jing Jing |  |
| 1998 | Armed Reaction | Chan Sam Yuen |  |
| 1998 | Old Time Buddy: To Catch A Thief | Lina |  |
| 1998 | As Sure As Fate | Mou Yung Fei |  |
| 1999 | Detective Investigation Files IV] | Wan Chau Yuet |  |
| 1999 | The Flying Fox of the Snowy Mountain 1999 | Nip Song Ching |  |
| 2000 | A Matter of Customs | Elsa |  |
| 2000 | Armed Reaction II | Chan Sam Yuen |  |
| 2001 | The Heaven Sword & the Dragon Sabre 2000 | Yeung Bat Fui / Gei Hiu Fu |  |
| 2001 | A Taste of Love | So Mei |  |
| 2001 | A Step into the Past | Sin Yau |  |
| 2001 | Armed Reaction III | Chan Sam Yuen |  |
| 2002 | Invisible Journey | Ching Si Man |  |
| 2003 | Witness to a Prosecution II | Yong Tan Fong |  |
| 2003 | The Driving Power | Hung Niem |  |
| 2003 | Ups and Downs in the Sea of Love | Ding Ga Ga (Christine) |  |
| 2004 | Summer Heat | Sui Ning | Warehoused and broadcast in 2006 |
| 2004 | Armed Reaction IV | Chan Sam Yuen |  |
| 2005 | The Prince's Shadow | Empress Gai |  |
| 2005 | Women on the Run | Ma Siu Bo (BoBo) | TVB Award for Best Actress |
| 2006 | Below the Lion Rock 2006 |  |  |
| 2006 | Placebo Cure | Ying Ling San |  |
| 2008 | Wars of In-Laws II | Ko Ka Bo (Coco) | TVB Award for Best Supporting Actress (Top 10) |
| 2008 | Wasabi Mon Amour | Tam Bo Bo |  |
| 2008 | The Money-Maker Recipe | Gu Ka Jun |  |
| 2009 | The King of Snooker | Chin To To (Toni) |  |
| 2009 | Just Love II | Ho Sau Sau | TVB Award for Best Supporting Actress (Top 15) |
| 2010 | Sisters of Pearl | So Lai-Sheung |  |
| 2010 | Beauty Knows No Pain | Yu Man-yau | TVB Award for My Favourite Female Character (Top 15) |
| 2011 | Ghetto Justice | Tai Ng-ting | TVB Anniversary Award for Best Supporting Actress (Top 15) |
| 2011-2012 | Til Love Do Us Lie | Kan Yik Dan (Mabel) |  |
| 2012 | L'Escargot | Lee Man-wah |  |
| 2013 | Awfully Lawful | Tina |  |
| 2014 | Queen Divas | Kwok Fei-fei |  |
| 2014 | ICAC Investigators 2014 | Cheung Man Fung |  |
| 2015 | My "Spiritual" Ex-Lover | Ying Chun-Fa |  |
| 2016 | Presumed Accidents | Jessie Hui Kit-ying |  |
| 2016 | House of Spirits | Po Yan |  |
| 2017 | Come Home Love: Lo and Behold | Hong Seung Tsin |  |
แหล่งข้อมูลอื่น

Weibo ของ เถิง ลี่หมิง
แฟนเพจ Joyce Tang 滕麗名
Instagram ของ เถิง ลี่หมิง
ในที่สุดวันนี้ก็มาถึง Joyce Tang เถิงลี่หมิง กับการกลับมาเป็นนางเอกเต็มตัวอีกครั้ง
นักแสดงสาว Joyce Tang เถิงลี่หมิง เจ้าสาวเกาะสมุย
ดาราฮ่องกงปลายยุค 90 Joyce Tang
เว่ยจุ้นเจี๋ย กำลังจะแต่งงาน หลังเลิกกับเถิงลี่หมิง
วิทยุการบินแห่งประเทศไทย

| --- | --- |

ชื่อท้องถิ่น: Aeronautical Radio of Thailand LTD.
ประเภท: รัฐวิสาหกิจ
อุตสาหกรรม: วิทยุการบิน
รูปแบบ: บริษัทจำกัด
ก่อตั้ง: 15 เมษายน พ.ศ. 2491; 76 ปีก่อน (2491-04-15)
ผู้ก่อตั้ง: เออาร์ไอเอ็นซี ไอเอ็นแอล สายการบินต่าง ๆ รัฐบาลไทย
สำนักงานใหญ่: เลขที่ 102 ถนนพระราม 4 ซอยงามดูพลี แขวงทุ่งมหาเมฆ เขตสาทร, กรุงเทพมหานคร 10120
จำนวนที่ตั้ง: ศูนย์ควบคุมการบิน 9 แห่ง
พื้นที่ให้บริการ: ประเทศไทย
บุคลากรหลัก: พิเชฐ คุณาธรรมรักษ์ (ประธานกรรมการ) ณพศิษฏ์ จักรพิทักษ์ (กรรมการผู้อำนวยการใหญ่)
ผลิตภัณฑ์: วิทยุสื่อสาร เสาสื่อสาร ระบบไฟฟ้ายอดเสา เครื่องช่วยการเดินอากาศ
บริการ: การควบคุมจราจรทางอากาศ สื่อสารข้อมูลการบิน ระบบสื่อสารการเดินอากาศ ระบบช่วยการเดินอากาศ ระบบติดตามอากาศยาน ข่าวสารการบิน
รายได้:  9,276,121,122 บาท (พ.ศ. 2566)
รายได้จากการดำเนินงาน:  9,067,071,887 บาท (พ.ศ. 2566)
รายได้สุทธิ:  988,280,631 บาท (พ.ศ. 2566)
ทรัพย์สินสุทธิ:  2,527,723,694 บาท (พ.ศ. 2566)
สินทรัพย์:  10,592,655,446 บาท (พ.ศ. 2566)
ส่วนของผู้ถือหุ้น:  2,061,046,543 บาท (พ.ศ. 2566)
เจ้าของ: กระทรวงการคลัง (91.000 %)
บริษัทแม่: กระทรวงคมนาคม
เว็บไซต์: www.aerothai.co.th
บริษัท วิทยุการบินแห่งประเทศไทย จำกัด (อังกฤษ: Aeronautical Radio of Thailand LTD.) เป็นหน่วยงานรัฐวิสาหกิจในสังกัดกระทรวงคมนาคม มีหน้าที่รับผิดชอบด้านงานควบคุมจราจรทางอากาศในอาณาเขตประเทศไทย